LOXLEY เผยผลงานไตรมาส 2/62 พลิกขาดทุน เหตุรายได้ลด-ตั้งสำรองผลประโยชน์พนักงาน
LOXLEY เผยผลงานไตรมาส 2/62 พลิกขาดทุน มาที่ 136.08 ลบ. จากปีก่อนกำไร 47.50 ลบ. เหตุรายได้ลด-ตั้งสำรองผลประโยชน์พนักงาน ขณะที่งวด 6 เดือน พลิกขาดทุน มาที่ 100.59 ลบ. จากปีก่อนกำไร 66.81 ลบ.
14 ส.ค. 2562

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว พลิกขาดทุน เนื่องจากบริษัทฯมีรายได้ 2,771 ล้านบาท ลดลงจากงวดเดียวกันเมื่อปีก่อน 11% ที่มีรายได้ 3,101 ล้านบาท
ขณะที่ต้นทุนในการจัดจำนหน่ายและบริหารสำหรับไตรมาส 2 เพิ่มขึ้นจากงวดเดียวกันของปีก่อนที่ 16% ซึ่งเป็นผลจากในปี 2562 มีการบันทึกสำรองค่าใช้จ่ายเพิ่มเติมสำหรับผลประโยชน์พนักงานจากการแก้ไขพระราชบัญญัติคุ้มครองแรงงานเป็นให้ลูกจ้างที่ทำงานครบ 20 ปีขึ้นไป มีสิทธิได้รับค่าชดเชยในอัตราสูงสุด 400 วัน จำนวนเงิน 96 ล้านบาท
อีกทั้งค่าธรรมเนียมและรายได้อื่นสำหรับไตรมาส 2 ลดลงจากงวดเดียวกันของปีก่อนที่ 57% ส่วนใหญ่เกิดจากในปีที่แล้วบริษัทได้รับคืนเงินจากลูกหนี้ที่บริษัทได้มีการตั้งสำรองไปแล้ว
 
 